**Gruppearbejde: Forhold jer til nedenstående replikker fra 2. episode, s. 32-43**

|  |  |
| --- | --- |
| **REPLIK** | **BESVAR** |
| KREON, v. 447 og 449  Du vidste ikke, at det var forbudt at gøre?  Du vovede alligevel at træde på min lov? | Hvordan reagerer Kreon umiddelbart på at Antigone er gerningsmanden? |
| ATIGONE, v. 450-455  Nej, denne ordre kom jo ikke til mig fra Zeus.  Og Dike, som blandt underverdensguder bor,  har ikke pålagt mennesker en sådan lov.  Det faldt mig ikke ind, at dine ordrer gav dig kraft  til, at du selv, en dødelig kunne overtræde de  Uskrevne og urokkelige love, guderne har sat. | Undersøg, hvem Dike er.  Hvilken holdning til guderne fremgår af replikken?  Hvad synes Antigone om Kreons lovgivning? |
| KOR, v. 471-472  Den barske arv, det afkom fik fra sin barske far,  gør, at hun aldrig lærte, at i modgang skal man bøje sig. | Hvem er Antigones far?  Hvad er det, Antigone ikke har lært af sin far? |
| ANTIGONE, v. 505-507  Frygt for dig har fået deres tunger låst.  For enestyre har det herligt, ikke mindst  fordi det frit kan ytre sig og gøre som det vil. | Hvad kalder Antigone Kreons styreform?  Hvem kan ytre sig i Kreons styreform iflg. Antigone? |
| KREON og ANTIGONE, s. 38 | Hvad kaldes en diskussion, der finder sted i en episode?  Hvad kaldes replikker på ét vers? |
| KREON, v. 520 og 522  Men ikke at en helt og en kujon har samme ret.  Man elsker ikke sine fjender, blot fordi de dør. | Hvordan ser Kreon forskelligt på de to brødre?  Kan Kreon forstå Antigone? Hvorfor/hvorfor ikke? |
| ISMENE, v. 544-545  Nej, søster, du må ikke nægte mig at dele død  med dig og give til den døde hæder og en grav. | Hvordan forholder Ismene sig til Kreons anklage mod hende?  Hvordan er Ismenes forhold til hendes søster? |
| ISMENE, v. 568  Men myrder du så bare bruden til din egen søn? | Hvad hedder Kreons søn? (se v. 572)  Hvilken relation har Kreons søn og Antigone? |
| KREON, 577-579  Ingen tid at spilde, slaver, grib  og før dem indenfor! Fra nu af skal de to  opføre sig som kvinder bør og ikke slippes løs. | Hvordan bør kvinder opføre sige iflg. Kreon?  Hvad siger replikken om Kreons kvindesyn? |